Pelagijska ostrva

Pelagijska ostrva (italijanski: Isole Pelagie; sicilijanski: Ìsuli Pilaggî), čine tri su mala ostrva Lampedusa, Lampione i Linosa, smještena u Sredozemnom moru između Malte i Tunisa, južno od Sicilije. Na sjeverozapadu se nalazi ostrvo Pantelleria i Sicilijanski moreuz. Sva tri ostrva dio su općine Lampedusa i Linosa. Geološki, dio arhipelaga (Lampedusa i Lampione) nalazi se na afričkom kontinentalnom pojasu dok je Linosa vulkanskog porijekla. Administrativno ostrva spadaju u sicilijansku pokrajinu Agrigento i predstavljaju najjužniji dio Italije. Uprkos malim poljoprivrednim područjima, ostrva su neprirodno neplodni zbog bezobzirne sječe šuma i nestanka autohtonih nasada maslina, smreke i rogača. Nekada u prošlosti veći dio krajolika bilo je poljoprivredno zemljište omeđeno suhozidima dok se danas lokalna privreda zasniva na uzgoju i konzerviranju spužvi uz turizam koji je zastupljen na Lampedusi. Etimologija Ostrva su dobila naziv iz grčkog jezika od riječi: πέλαγος, pélagos što znači otvoreno more. Geografija Najveće ostrvo je Lampedusa od oko 20 km2 površine, a ujedno je i najnaseljenij e s oko 5000 stanovnika. Drugo najveće ostrvo je Linosa, dok je najmanje Lampione. Ukupno imaju oko 6.500 stanovnika. Vegetacija je posvuda neplodna, a obale su oposebno visoke i razuđene. Najveća nadmorska visina arhipelaga nalazi se na Linosi (koje je vulkanskog porijekla), na planini Vulcano (195 m nadmorske visine). Okoliš BirdLife International je Pelagijsko ostrvo prepoznao kao važno područje za ptice (IBA) jer je pogodno za razmnožavanje populacija žutokljunih burnica i evropskih vranaca. Zaštićeno morsko područje Posebna ekološka briga na ostrvima je zaštita glavate moske kornjače koja je ugrožena u cijelom Sredozemlju jer su njena prirodna gnijezdilišta potisnuta širenjem turizma. U Italiji su plaže Pozzolana di Ponente na Linozi i Isola dei conigli na Lampedusi dva posljednja preostala mjesta na kojima kornjača redovito polaže jaja, a ostala (veća) su u južnoj Kalabriji (blizu Reggio Calabrije). Prirodni rezervat Area Marina Protetta Isole Pelagie, koji obuhvata sva tri ostrva, osnovan je 2002. godine. Reference